Aestid

**Aestid** olid Läänemere kagu- ja võib-olla ka idakaldal elanud rahvas või rahvad, keda on mainitud 1.–10. sajandi allikates. Tõenäoliselt tähistati selle nimetusega samas piirkonnas hiljem, kõrgkeskajal elanud preislaste eelkäijaid, üldiselt balti hõime või veel laiemalt Läänemere idakalda elanikke.

## Allikad
### Tacitus
Rooma ajaloolase Tacituse 98. aastal&nbsp;m.a.j kirjutatud teoses "Germania" on mainitud aeste (*Aestiorum gentes*, ka: *Aestii*, *Aestui*) asukohaga Läänemere (*Mare Svebicum*) parempoolses (Roomast, Roomas sellel ajal teadaolevatest maadest vaadates idapoolseimas) rannas.

:

### Cassiodorus
Cassiodoruse 520. aastatel kirjutatud kirjas tänatakse merevaiku toonud saadikuid rahva hulgast nimega Hesti/Haesti. Kuna kiri sisaldab vihjeid Tacitusele ja lauset "(merevaiku) toob teie juurde välja ookeani taganev laine", siis oletatakse, et tegemist on sama rahvaga, mis Tacituse aestii.

### Jordanis
Roomlase Jordanise 551. aastal valminud teoses "De origine actibusque Getarum" räägitakse aestidest (*Aesti*), kes elasid vidivaridest (tõenäoliselt veneedidest) ida pool ja olid 4. sajandil alistatud gootide valitseja Ermanarichi võimu alla.
:

### Einhard
Karl Suure biograaf Einhard toob oma aastatel 830–833 valminud teoses "Karl Suure elulugu" paljude Läänemere lõunakallast asustanud rahvaste seas nimeliselt välja slaavlased ja aistid (*Aisti*).

### Wulfstan
Alfred Suurele omistatud teos räägib anglosaksi reisija ja kaupmehe Hedeby Wulfstani u 880. aastal toimunud reisist suurele maale nimega Estland/Eastland Elblągi jõe, Visla suudme ja hilisema Ida-Preisimaa (praeguse Kaliningradi oblasti) piirkonnas, kus elas esti (Estum) rahvas ning asus Estmere järv (Visla laht).
: 

### Widsith
10. sajandi lõpul kirja panduna säilinud, kuid ilmselt palju vanema algupäraga vanainglise poeem Widsith mainib rahvast iste/istum, mida on peetud Tacituse Aestii moonutatud kujuks.

## Tõlgendused
Aestide nime päritolu kohta on esitatud erinevaid hüpoteese. Ühe variandi järgi tuleb nimi germaanlastelt ja tähendab *aistan* "austama" või *āst*, *eest* "viljakuivatusruum, reheahi". Samuti on seda seostatud mõnede tänapäeva Leedu ja Läti ala kohanimedega (*Aistmarės įlanka* "Visla laht", *Aistmarių nerija* "Visla ehk Balti maasäär", *[[Aista]]* (jõgi Leedus), Aistere (mõis ja küla Kuramaal), Aistere soo (Kesk-Lätis), Aistir (talu Ida-Lätis), Aisternīki (koht Ida-Lätis) jpt). Leedu keeleajaloolase Simas Karaliūnas järgi on *aesti* balti päritolu sõna algkujuga **āisto-* ja **āist(e)r-* ("maa, põld, nurm") ja germaanlased laenasid selle baltlastelt. Mitmetes hilisemates aeste mainivates allikates on see nimetus ilmselt seotud germaani keelte ida ilmakaart tähistava tüvega, mis võib olla aga sarnasuse alusel tehtud ebakorrektne tuletus. Neljanda hüpoteesi kohaselt on aluseks ladinakeelne sõna *aestus maris* "tõus ja mõõn, üleujutus" või *aestuarium* "jõesuu, laguun, ookeanirannik".

Tavaliselt peetakse aeste preislaste eelkäijateks hilisema Ida-Preisimaa territooriumil või kõigi tolleaegsete balti hõimude ühisnimetuseks. Mõned Leedu keeleteadlased on seetõttu võtnud kasutusele termini aisti rahvad tavapärase balti rahvaste asemel. Levinud – eriti Eesti autorite seas – on ka seisukoht, et aestide nimetuse alla kuulusid ka praeguse Eesti ala või üldse kogu Läänemere idakalda asukad. Sellest arvamusest lähtudes on Tacitust vahel peetud ka eestlaste esmamainijaks.

Vähemtunnustatud on oletused, et Ida-Preisimaa aestid polnud baltlased, vaid germaanlased, soomeugrilased, keldid või sarmaadid. Näiteks Edgar V. Saks on püüdnud vanade isiku- ja kohanimede abil tõestada, et Tacituse aegu kuni XVI sajandini oli Preisi rand ja Sambija poolsaar asustatud läänemeresoomlastega (kammkeraamika kultuuri edelapiir Visla suudmeni ja tollane merevaigukaubandus), kes hiljem baltlaste poolt assimileeriti. Veel on oletatud, et Wulfstani estide kombed, eriti kääritatud märapiim – kumõss – ja ratsutamine viitavad pigem stepiratsanikele (nt. sarmaadid), kes võisid jõuda Ida-Preisi alale hunnide Attila tekitatud rahvarände aegu.

Pole selge, kas skandinaavlaste poolt praeguse Eesti piirkonna kohta kasutusele võetud maa- ja rahvanimed *Eistland* ja *Eistr*, millest omakorda katoliku kiriku ladina keele ja põhjasaksa hõimude keelekasutuse vahendusel arenesid välja tänapäeva nimetused *Eesti* ja *eestlased*, on etümoloogiliselt aestidega seotud või mitte. Võimalik, et skandinaavlaste kasutatud sõna tüvi on laenatud keskaegsetest allikatest, kus see tähistas just aestide hõimu. Kui eeldada, et aestide all mõeldi ka tänase Eesti ala rahvastikku, siis võisid aja jooksul lõunapoolsete alade hõimude etnonüümid vahetuda, mistõttu aestidest tuletatud rahvanimi jäi lõpuks tähistama vaid praegust Eestit.

## Viited

## Kirjandus
* Anne Lill, *"Aestii on üldnimetus"* – Postimees 22. november 1998, Postimees arhiiv
* Anne Lill, *"Tacitus, aestii ja eestlased"* – Sirp 13. november 1998, nr 43, lk. 3.Sirp arhiiv
* Huno Rätsep. ''Kui kaua me oleme olnud eestlased?'' Oma Keel number 14 / kevad 2007.
* Lembit Vaba. *Balti laenude uurimine avab meie kauget minevikku*. Keel ja Kirjandus, 2011(10), 734 – 763.
* Mart Meri, *"Tacitus on eestlaste ristiisa"* – Eesti Ekspress 13. november 1998, Eesti Ekspressi arhiiv
* Peeter Päll. ''Kust tulid eestlased?'' Horisont 2/2012.
* Raivo Palmaru. Eesti vanimais kirjalikes allikais. *[[Keel ja Kirjandus]], 1980, 5, lk 261 – 269.
* Raivo Palmaru, *"Tacitus ja loodud poliitiline muinsus"* – Postimees 22. november 1998, [http://arhiiv2.postimees.ee:8080/leht/98/11/22/uudised.shtm#seitsmes Postimees arhiiv]
* [[Valter Lang]]. *The Bronze And Early Iron Ages In Estonia*, Estonian Archaeology 3. University of Tartu Press, Tartu. 2007.
* Carl Waldman ja Catherine Mason. [http://www.fofweb.com/History/MainPrintPage.asp?iPin=EEPI0010&DataType=Ancient&WinType=Free *Aestii.* Encyclopedia of European Peoples. New York: Facts On File, Inc., 2006.]
* Edgar V. Saks, "Aestii, An Analysis of an Ancient European Civilization. Studies in the Ur-European History". Part 1 (Montréal–Heidelberg 1960)
* Edgar V. Saks, "Esto-Europa. A Treatise on the Finno-Ugric Primary Civilization in Europe. Studies in the Ur-European History." Part 2 (Montréal–Lund 1966)
* Jordanes. [http://people.ucalgary.ca/~vandersp/Courses/texts/jordgeti.html *The Origin and Deeds of the Goths*.] Translated by Charles C. Mierow
* Judith Jesch. [https://www.academia.edu/186935/Who_Was_Wulfstan *Who was Wulfstan?*] In: Englert, A. and Trakadas, A., eds., Wulfstan's Voyage: The Baltic Sea Region in the Early Viking Age as Seen from Shipboard. Viking Ship Museum. 29–36.
* Raymond Wilson Chambers. [http://www.forgottenbooks.com/readbook_text/Heroic_Legend_1000642893/259 *Widsith: A Study in Old English Heroic Legend*.] Cambridge University Press, Oct 31, 2010. Lk 248–250.
* Robert Kerr. [http://www.bookrags.com/ebooks/10600/12.html *Voyage of Wulfstan in the Baltic as related to Alfred*.] A General History and Collection of Voyages and Travels – Volume 01.
* Tacitus. [http://ancienthistory.about.com/od/europe/l/bl_text_Tacitus_Germania.htm *The Germany*.] The Oxford Translation Revised, With Notes.
* W. K. Matthews. [http://www.persee.fr/web/revues/home/prescript/article/slave_0080-2557_1948_num_24_1_1468 *Baltic Origins*.] Revue des études slaves, Tome 24, fascicule 1–4, 1948. pp.&nbsp;48–59.
* [http://www.southampton.ac.uk/~enm/widsith.htm Widsith. Tõlkinud Bella Millett.]
* Bergman, J. *Die Aestii in der antiken Literatur.* Ettekanne koosolekul [[Tartu]]s. – [[ÕES]] 05.10.1921. (Tutv: [[Dorpater Nachrichten]] 06.10.1921, nr 223, lk 3; Postimees 06.10.1921, nr 231, lk 3.)
* 
* Einhard. [http://www.thelatinlibrary.com/ein.html *Einhardi vita Karoli Magni*]
* Jordanis. [http://www.thelatinlibrary.com/iordanes1.html#XXIII *Iordanis de Origine Actibusque Getarum''.]
* P. Corneli Taciti de origine et sitv Germanorum